Sammler-Brunnen

Dr Sammler-Brunne, er häisst au König David-Brunne, stoot an dr Dalbe-Vorstadt, in ere Nische bim Huus 81. Er isch sit 1840 in Betriib und stoot sit 1945 under Dänggmolschutz und isch äins vo de Baasler Kulturgüeter wo für d Region vo Bedütig si. Dr Naame chunnt drvo, ass hinder em Brunne s Reserwuar vom Dalbe-Brunnwärk lit, wo 1837/39 aagläit worde isch. Dr Brunnedroog isch rund und ooben uf em Brunne hets en äifachs, viereggigs Kapitell und druf zwäi Wolute und e Muschle. Nääben em Brunne goot s Castellio-Wäägli zum Rhii aabe. Fuessnoote